Predkladacia správa

Návrh štatútu Akreditačnej komisie (ďalej len „návrh štatútu komisie“) sa predkladá na rokovanie vlády Slovenskej republiky ako iniciatívny materiál v súlade s § 102 ods. 1 písm. b) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon“). 

Návrh štatútu komisie upravuje spôsob rokovania komisie a jej pracovných skupín. Pôsobnosť komisie a jej postupy sú upravené zákonom, či príslušným nariadením vlády SR, preto sa v samotnom štatúte neuvádzajú.

Návrh štatútu komisie prešiel medzirezortným pripomienkovým konaním a predkladá sa bez rozporov. Návrh bol predložený na rokovanie Legislatívnej rady vlády SR a jej stanovisko bolo zapracované.

Návrh štatútu komisie nemá vplyv na štátny rozpočet. Návrh štatútu komisie nemá finančný, ekonomický, environmentálny vplyv ani vplyv na zamestnanosť.